სოფია ბერძენი
სოფია ბერძენი (ბერძნ. Σοφία της Ελλάδας; ესპ. Sofía de Grecia) (დ. 2 ნოემბერი 1938, ათენი, საბერძნეთი) — გლიუქსბურგთა დინასტიის წარმომადგენელი. საბერძნეთის მეფე პავლესა და მისი მეუღლის, დედოფალ ფრედერიკა ჰანოვერელის ასული. მეორე მსოფლიო ომის დროს მისი ოჯახი სამხრეთ აფრიკაში გაიქცა, თუმცა 1946 წელს კვლავ საბერძნეთში დაბრუნდნენ. 1962 წლის 14 მაისს იგი დაქორწინდა ესპანეთის ინფანტ ხუან კარლოსზე რომელიც 1975 წელს მეფე გახდა. სოფია ამ წლიდან 2014 წლამდე ატარებდა ესპანეთის დედოფლის ტიტულს, მანამ სანამ მისი ქმარი ტახტიდან არ გადადგა. დღეს ესპანეთის მეფეა სოფიას ნაბოლარა ვაჟი ფილიპე VI.